Cuneiform Tablet CCT 2 20 (BM 113317)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi-ma um-ma ma-num-ba-lúm-a-šur-ma mì-nam lu-mu-un li-bi₄-im ta-áš-pu-ra-am um-ma a-ta-ma na-áš-pè-er-tám a-ša-pá-ra-ma a-na té-er-tí-a lá ta-na-ḫi-id-ma té-er-ta-ku-nu lá i-tù-ra-am ma-tí ša a-na-ku a-na té-er-tí-a a-ša-pá-ra-ni a-na ku-wa-tim na-áš-pè-er-tim lá ad-mu-ú-ni ki-ma ša a-na a-wa-at a-bi₄-a a-pá-ri-du ú a-na ku-wa-tim a-pá-ri-id ta-ki-li ša ma-ma-an lá ta-ša-me a-ma-kam ṣú-ḫa-ri-kà ša-i-il₅ a-bi₄ a-ta a-na té-er-tí-a ú a-wa-tí-a pá-ni-kà lá ta-ša-kà-an-ma a-wa-tí lá i-na-dí a-ša-me-ma ḫa-ra-nam ú-ší-ru ki-ma ḫa-ra-nam ú-ší-ru-ni lu-qú-tí áb-kà-nim lá-at-be-a-ma lá-tal-kam a-na-kam ší-im TÚG.ḪI.A URUDU DINGIR-ba-ni e-ri-ší-ma URUDU ú-kà-i-il₅-šu-um a ší-a-tí áš-pu-ra-ku-um i-na wa-ṣa DINGIR-ba-ni KÙ.BABBAR ú-lá KÙ.GI ú-šé-ba-lá-ku-um ú a-šu-mì a-šur-i-dí DUMU ku-ku-lá-nim ú en-na-sú-en₆ té-er-ta-kà SIG₅-tum li-li-kam